Tarybos sprendimas
2002 m. lapkričio 11 d.
dėl Europos bendrijos ir Norvegijos Karalystės susitarimo pasikeičiant raštais sudarymo dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo
(2002/981/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį kartu su jos 300 straipsnio 2 dalies pirmuoju sakiniu,
atsižvelgdama į Komisijos pasiūlymą,
kadangi:
(1) Europos bendrijos ir Norvegijos Karalystės susitarimas pasikeičiant raštais dėl tam tikrų perdirbtų žemės ūkio produktų, kurie nurodyti Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokole [1], buvo sudarytas abipusiu pagrindu, kad būtų pagerinta prekybos tvarka ir išspręstos tam tikros su tuo susijusios problemos,
(2) Šio sprendimo įgyvendinimui būtinos priemonės turi būti nustatytos laikantis 1999 m. birželio 28 d. Tarybos sprendimo 1999/468/EEB, nustatančio Komisijos naudojimosi jai suteiktais įgyvendinimo įgaliojimais tvarką [2].
(3) Susitarimas turėtų būti patvirtintas,
NUSPRENDĖ:
1 straipsnis
Europos bendrijos ir Norvegijos Karalystės susitarimas pasikeičiant raštais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo patvirtinamas Bendrijos vardu.
Susitarimo tekstas pridedamas prie šio sprendimo.
2 straipsnis
Šio sprendimo taikymo taisykles nustato Komisija, kuriai padeda komitetas, horizontaliesiems klausimams, susijusiems su prekyba perdirbtais žemės ūkio produktais, nurodytais Reglamento (EB) Nr. 3448/93 16 straipsnyje [3]. Taikomas Sprendimo 1999/468/EB 4 straipsnis. To sprendimo 4 straipsnio 3 dalyje numatytas laikotarpis yra vienas mėnuo.
3 straipsnis
Tarybos pirmininkas įgaliojamas paskirti asmenį, kuriam būtų suteikta teisė pasirašyti 1 straipsnyje nurodytą susitarimą, kad jis susaistytų Bendriją.
Priimta Briuselyje, 2002 m. lapkričio 11 d.